Document ID: 32007R0897

KOMISIJAS REGULA (EK) Nr. 897/2007
(2007. gada 27. jūlijs),
ar kuru groza Regulu (EK) Nr. 1623/2000, ar ko nosaka sīki izstrādātus noteikumus Padomes Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 33. un 36. pantu,
tā kā:
(1)
Ar Komisijas Regulas (EK) Nr. 1623/2000 (2) 13. panta 1. punkta otro daļu saistībā ar atbalsta shēmu vīnogu misai, kuru izmanto vīna stiprināšanai, ir paredzēta atkāpe, kuru piemēro tādai vīnogu misai, kura iegūta visās vīnogu audzēšanas zonās, izņemot C III a) un C III b) zonu, un tā ir spēkā līdz 2006./2007. vīna gada beigām. Kamēr atbalsta shēmā nav ieviestas būtiskākas izmaiņas, ņemot vērā, ka attiecībā uz 2008./2009. vīna gadu ir plānota vīna tirgus kopīgās organizācijas reforma, minētās atkāpes termiņš būtu jāpagarina līdz 2007./2008. vīna gada beigām.
(2)
Regulas (EK) Nr. 1623/2000 52. panta 1. punkta ceturtajā daļā ir noteikta atkāpe attiecībā uz destilācijas kārtību, kas paredzēta attiecībā uz vīnu, kuru iegūst no tādām vīnogām, kuras klasificētas gan kā vīna vīnogu šķirnes, gan kā vīnogu šķirnes spirta destilēšanai no vīna ar aizsargātu cilmes vietas nosaukumu attiecībā uz 2001./2002. līdz 2006./2007. vīna gadu. Atkāpe attiecas uz “parasti saražoto [vīna] daudzumu”. Kamēr šajā sistēmā nav ieviestas būtiskākas izmaiņas, ņemot vērā, ka attiecībā uz 2008./2009. vīna gadu ir plānota vīna tirgus kopīgās organizācijas reforma, minētās atkāpes termiņš būtu jāpagarina līdz 2007./2008. vīna gada beigām.
(3)
Regulas (EK) Nr. 1623/2000 63.a panta 2. punkta pirmajā daļā paredzēts, ka noteiktu vīna produkcijas procentuālo daļu ražotāji var destilēt dzeramā alkoholā. Šāda procentuālā daļa ir jānosaka attiecībā uz 2007./2008. vīna gadu.
(4)
Tālab Regula (EK) Nr. 1623/2000 ir attiecīgi jāgroza.
(5)
Tā kā nākamais vīna gads sāksies 2007. gada 1. augustā, šī regula jāpiemēro no minētā datuma.
(6)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1623/2000 groza šādi:
1)
Regulas 13. panta 1. punkta otrajā daļā norādes “2003./2004. līdz 2006./2007. vīna gadam” aizstāj ar “2003./2004. līdz 2007./2008. vīna gadam”.
2)
Regulas 52. panta 1. punkta ceturtajā daļā norādes “2001./2002. līdz 2006./2007. vīna gadam” aizstāj ar “2001./2002. līdz 2007./2008. vīna gadam”.
3)
Regulas 63.a panta 2. punkta pirmās daļas pēdējo teikumu aizstāj ar šādu:
“Attiecībā uz 2004./2005., 2005./2006., 2006./2007. un 2007./2008. vīna gadu noteiktā procentuālā daļa ir 25 %.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šo regulu piemēro no 2007. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 27. jūlijā

Labels: 17
6